钦定古今图书集成/明伦汇编/氏族典/第075卷 > 朱先
## 钦定古今图书集成/明伦汇编/氏族典/第075卷 > 朱先

按《明外史戚继光传》：“朱先，嘉兴人。当继光时，为蓟镇
南兵营参将，迁副总兵。后数为广东、福建总兵官。初
起家武举，募海滨盐徒为一军。自胡宗宪为御史，至
总督，皆倚任。先大小数十战，皆先登，杀倭甚众，以功
授都司。宗宪被逮，先解官护行。宗宪释还，先乃归。御
史按福建巡抚王询侵军费，檄先证之，先不敢诬。御”
史怒，坐先万金，论死。系狱阅八年始白。万历初，用荐
起圜山把总，历登阃帅。以年老谢事归。